ananddey/assamese-wiki-corpus huggingface dataset:
এডিছন

জোচেফ এডিচন ( ইংৰাজী : Joseph Addison; ১ মে' ১৬৭২ – ১৭ মে' ১৭১৯) এজন ইংৰাজী প্ৰবন্ধকাৰ, কবি, নাট্যকাৰ, ৰাজনীতিবিদ। লেন্সেলট এডিচনৰ ডাঙৰ পুত্ৰ আছিল তেওঁ। তেওঁৰ নামটো সাধাৰণতে তেওঁৰ দীৰ্ঘদিনীয়া বন্ধু ৰিচাৰ্ড ষ্টিলৰ নামৰ সৈতেও মনত ৰখা হয়, যাৰ সৈতে তেওঁ দ্য স্পেক্টেটৰ আলোচনী প্ৰতিষ্ঠা কৰিছিল। তেওঁৰ সৰল গদ্য শৈলীৰ ফলত ১৭ শতিকাৰ আচাৰ-ব্যৱহাৰ আৰু গতানুগতিক ধ্ৰুপদী চিত্ৰৰ অন্ত পৰিল।

শৈশৱ আৰু শিক্ষা জীৱন

এডিছনৰ জন্ম হৈছিল উইল্টশ্বাইৰৰ মিলষ্টনত যদিও জন্মৰ কিছু সময়ৰ পিছতে তেওঁৰ পিতৃ লেন্সেলট এডিছনক লিচফিল্ডৰ ডিন নিযুক্তি দিয়া হয় আৰু পৰিয়ালটো কেথেড্ৰেলৰ ক্ল’জলৈ গুচি যায়। তেওঁৰ পিতৃ এজন পণ্ডিত ইংৰাজ ধৰ্মগুৰু আছিল। জোচেফে লণ্ডনৰ চাৰ্টাৰহাউছ স্কুলত শিক্ষা গ্ৰহণ কৰিছিল, য'ত তেওঁ প্ৰথমবাৰৰ বাবে ৰিচাৰ্ড ষ্টিলক লগ পাইছিল আৰু অক্সফৰ্ডৰ দ্য কুইনছ কলেজত শিক্ষা গ্ৰহণ কৰিছিল। তেওঁ ক্লাছিক গ্ৰন্থত পাৰদৰ্শিতা দেখুৱাইছিল, নব্য-লেটিন পদ্যৰ বাবে বিশেষভাৱে বিখ্যাত হৈছিল আৰু মেগডেলেন কলেজৰ ফেলো হৈছিল।
১৬৯৩ চনত তেওঁজন ড্ৰাইডেনক এটা কবিতা সম্বোধন কৰে আৰু ১৬৯৪ চনত তেওঁৰ প্ৰথমখন ডাঙৰ গ্ৰন্থ ইংৰাজ কবিৰ জীৱনৰ গ্ৰন্থ প্ৰকাশ পায়। ড্ৰাইডেন, লৰ্ড ছমাৰ্ছ আৰু হেলিফেক্সৰ প্ৰথম আৰ্ল চাৰ্লছ মণ্টেগে এডিছনৰ কামত আগ্ৰহ প্ৰকাশ কৰিছিল আৰু তেওঁৰ বাবে বছৰি ৩০০ পাউণ্ডৰ পেঞ্চন লাভ কৰিছিল যাতে তেওঁ কূটনৈতিক নিয়োগৰ লক্ষ্যৰে ইউৰোপ ভ্ৰমণ কৰিব পাৰে, সকলো সময়তে লিখিব আৰু অধ্যয়ন কৰিব পাৰে ৰাজনীতি।

১৭০২ চনত ছুইজাৰলেণ্ডত থকাৰ সময়তে তেওঁ তৃতীয় উইলিয়ামৰ মৃত্যুৰ কথা শুনিছিল, যিটো পৰিঘটনাই তেওঁৰ পেঞ্চন হেৰুৱাইছিল, কাৰণ তেওঁৰ প্ৰভাৱশালী যোগাযোগ হেলিফেক্স আৰু ছমাৰ্ছে ক্ৰাউনৰ সৈতে কৰ্মসংস্থাপন হেৰুৱাইছিল।

কৰ্মজীৱন

সাহিত্যকৰ্ম

মৃত্যু

তথ্যসূত্ৰ
আয়েশা টাকিয়া

আয়েশা টাকিয়া (; জন্ম ১০ এপ্ৰিল ১৯৮৬) এগৰাকী ভাৰতীয় অভিনেত্ৰী। তেওঁ মূলতঃ বলিউডত অভিনয় কৰে। ১৫ বছৰ বয়সত 'কমপ্লান'ৰ বিজ্ঞাপন আৰু তাৰ পাছত ফাল্গুনী পাঠকৰ গীতকে ধৰি কেইটামান মিউজিক ভিডিঅ'ত অভিনয় কৰাৰ পাছত টাৰজান: দ্য ৱণ্ডাৰ কাৰ বোলছবিৰে তেওঁ বলিউডত আত্মপ্ৰকাশ কৰে। এইখন বোলছবিৰ বাবে তেওঁ ২০০৪ চনত ফিল্মফেয়াৰ শ্ৰেষ্ঠ নৱাগতা অভিনেত্ৰীৰ সন্মান লাভ কৰে। তেওঁৰ আন উল্লেখযোগ্য বোলছবিসমূহ হ'ল দ'ৰ (২০০৬), চলাম-এ-ইস্ক (২০০৭) আৰু ৱাণ্টেড (২০০৯)। ৱাণ্টেড হৈছে তেওঁৰ কেৰিয়াৰৰ আটাইতকৈ বেছি বাণিজ্যিকভাৱে সফল বোলছবি।

প্ৰাৰম্ভিক জীৱন

গুজৰাটী নৃগোষ্ঠীৰ আয়েশা টাকিয়াৰ জন্ম হয় ভাৰতৰ মহাৰাষ্ট্ৰৰ মুম্বাইত, তেওঁৰ পিতৃ হিন্দু আৰু মাতৃ মুসলিম আছিল। তেওঁ এগৰাকী কেথলিক, চেম্বুৰৰ চেণ্ট এণ্ঠনী বালিকা উচ্চ বিদ্যালয়ৰ প্ৰাক্তন ছাত্ৰী আছিল। ২০০৯ চনৰ ১ মাৰ্চত সমাজবাদী পাৰ্টিৰ নেতা আবু আজমীৰ পুত্ৰ ফাৰহান আজমীৰ সৈতে তেওঁৰ বিয়া হয়। স্বামী ফাৰহান আজমীৰ সৈতে তেওঁ এটি সন্তানৰ মাতৃ।

চলচ্চিত্ৰ পুৰস্কাৰ

বৰ্ষ
চলচ্চিত্ৰ
চৰিত্ৰ
পুৰস্কাৰ
২০০৪
টাৰজান: দ্য ৱণ্ডাৰ কাৰ
প্ৰিয়া ৰাকেশ কাপুৰ
ফিল্মফেয়াৰ শ্ৰেষ্ঠ নৱাগত অভিনেত্ৰী শ্ৰেষ্ঠ নৱাগত অভিনেত্ৰীৰ IIFA বঁটা ষ্টাৰ্চ চবচে ফেৱৰিট নয়ী হিৰ'ইন মনোনয়ন — প্ৰতিশ্ৰুতিসম্পন্ন নৱাগত অভিনেত্ৰীৰ স্ক্ৰীণ বঁটা মনোনয়ন— শ্ৰেষ্ঠ নৱাগত অভিনেত্ৰীৰ জী চিনে বঁটা
-
২০০৪
দিল মাংগে ম'ৰ
চগুণ
মনোনয়ন— প্ৰতিশ্ৰুতিসম্পন্ন নৱাগত অভিনেত্ৰীৰ স্ক্ৰীণ বঁটা মনোনয়ন- শ্ৰেষ্ঠ নৱাগত অভিনেত্ৰীৰ জী চিনে বঁটা
-
২০০৫
চুপাৰ
চিৰি ৱল্লি
মনোনয়ন— শ্ৰেষ্ঠ অভিনেত্ৰীৰ ফিল্মফেয়াৰ বঁটা - তেলুগু
-
২০০৬
ড’ৰ
মীৰা
শ্ৰেষ্ঠ অভিনেত্ৰীৰ স্ক্ৰীণ বঁটা (সমালোচকৰ বঁটা) জী চিনে বঁটা - সমালোচকৰ শ্ৰেষ্ঠ অভিনেত্ৰী শ্ৰেষ্ঠ অভিনেত্ৰী - বেংগল ফিল্ম জৰ্ণেলিষ্টচ এচ'চিয়েচন ষ্টাৰদাষ্ট শ্ৰেষ্ঠ সহ অভিনেত্ৰী

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
সমাধি

এটা সমাধি (প্ৰাচীন গ্ৰীক ভাষাৰ τύμβος tumbos, অৰ্থাৎ "টিলা" বা "সমাধিস্থল স্মৃতিসৌধ") হৈছে মৃতকৰ শৰীৰৰ শেষ অৱস্থানৰ ঠাই। ই মাটিৰ ওপৰত বা তলত হ’ব পাৰে আৰু আকৃতি, আকাৰ আৰু সাংস্কৃতিক তাৎপৰ্যৰ ক্ষেত্ৰত বহু পৰিমাণে ভিন্ন হ’ব পাৰে। সমাধিস্থল হৈছে অন্ত্যেষ্টিক্ৰিয়াৰ স্মৃতিসৌধৰ অন্যতম পুৰণি ৰূপ, ই চূড়ান্ত অৱস্থানৰ মাধ্যম আৰু ধৰ্মীয় বিশ্বাস, আৰু স্মৃতি আৰু সামাজিক মৰ্যাদাৰ প্ৰকাশ দুয়োটা কাম কৰে।

সমাধিস্থলত মৃতদেহ ৰখাটোক সমাধিস্থ বুলি ক’ব পাৰি, যিটো সৰল সমাধিৰ পদ্ধতিৰ পৰা পৃথক। সমাধিবোৰ প্ৰায়ে স্থাপত্য বা কলাত্মক শৈলীৰে নিৰ্মাণ কৰা হয় আৰু ই উল্লেখযোগ্য সাংস্কৃতিক বা ধৰ্মীয় কীৰ্তিচিহ্নত পৰিণত হ’ব পাৰে।

সমাধিৰ প্ৰকাৰ

"সমাধি" শব্দটোৱে প্ৰাক্-ঐতিহাসিক কবৰস্থানৰ টিলাৰ পৰা আৰম্ভ কৰি বিশৃংখল কীৰ্তিচিহ্নস্বৰূপ সমাধিক্ষেত্ৰলৈকে বিভিন্ন ধৰণৰ গঠন আৰু পৰম্পৰাক সামৰি লৈছে।

প্ৰাক্-ঐতিহাসিক আৰু প্ৰাচীন সমাধি

বহুতো প্ৰাথমিক সমাজে মাটি, শিল আৰু কাঠ ব্যৱহাৰ কৰি সমাধি নিৰ্মাণ কৰিছিল, যিবোৰ প্ৰায়ে ধৰ্মীয় বা আচাৰ-অনুষ্ঠানৰ তাৎপৰ্যৰে ৰঞ্জিত আছিল।
]]
টুমুলাছ: (বহুবচন: tumuli): এটা বা ততোধিক কবৰৰ ওপৰত উঠা মাটি আৰু শিলৰ টিলা। ইউৰোপ, এছিয়া আৰু আমেৰিকাত এইবোৰ পোৱা যায়।
পিৰামিড: বিশেষকৈ প্ৰাচীন মিচৰ আৰু মেছ’আমেৰিকাত কীৰ্তিচিহ্নযুক্ত সমাধি বা আনুষ্ঠানিক গঠন। গিজাৰ গ্ৰেট পিৰামিড আয়তনৰ হিচাপত বিশ্বৰ আটাইতকৈ ডাঙৰ পিৰামিড।
জাহাজত সমাধিস্থ কৰা: মৃতকক কবৰৰ সামগ্ৰীৰ সৈতে জাহাজত ৰখাৰ প্ৰথা, যিটো ভাইকিং আৰু জাৰ্মানিক জনগোষ্ঠীৰ মাজত সাধাৰণ (যেনে, অ'চেবাৰ্গ জাহাজ সমাধিস্থ কৰা)।
ছাৰ্কোফেগাছ: মৃতদেহ বা কফিনৰ বাবে শিলৰ পাত্ৰ, প্ৰায়ে চিত্ৰ আৰু শিলালিপিৰে সজাই তোলা হয়। ইজিপ্ত, গ্ৰীচ, ৰোম আৰু বাইজেণ্টিয়ামত ছাৰ্কোফেজি প্ৰধান আছিল।
স্তম্ভৰ সমাধি: স্তম্ভ বা স্তম্ভৰে চিহ্নিত কৰা এটা কীৰ্তিচিহ্নযুক্ত কবৰ, আফ্ৰিকা আৰু আৰবৰ কিছু অংশত সাধাৰণ।
ষ্টেকাক: বছনিয়া আৰু হাৰ্জেগোভিনা, ক্ৰ'ৱেচিয়া, মণ্টেনেগ্ৰো আৰু ছাৰ্বিয়াত পোৱা যায়।

ধৰ্মীয় প্ৰেক্ষাপটত সমাধিস্থল

বহুতো ধৰ্মীয় পৰম্পৰাত মৈদাম বা সমাধিক পৱিত্ৰ অট্টালিকা বা কবৰস্থানত অন্তৰ্ভুক্ত কৰা হয়।
সমাধিকোঠা: মাটিৰ তলৰ শিল বা ইটাৰ ৰেখাৰে আবৃত কোঠা, প্ৰায়ে পৰিয়ালৰ মালিকানাধীন, কবৰস্থান বা গীৰ্জাৰ তলত অৱস্থিত।
গীৰ্জাৰ স্মৃতিসৌধ: গীৰ্জাৰ ভিতৰত থকা এটা প্ৰতিমূৰ্তি বহন কৰা স্মৃতিসৌধ, সম্ভ্ৰান্ত বা ধৰ্মগুৰুৰ স্মৃতিত।
সমাধি: ভাৰতত সন্তসকলৰ বাবে সমাধিস্থল, য'ত অন্ত্যেষ্টিক্ৰিয়া আৰু ভক্তিমূলক উপাদানসমূহৰ সংমিশ্ৰণ ঘটে।
মৈদাম: অসমৰ আহোমসকলৰ সমাধিস্থান।

তথ্যসূত্ৰ

শ্ৰেণী:ঐতিহাসিক কীৰ্তিচিহ্ন
শ্ৰেণী:কীৰ্তিস্তম্ভ আৰু স্মাৰক
ইষ্টানবুল

ইষ্টানবুল (তুৰ্কী ভাষা: İstanbul ইষ্টান্‌বুল্‌) তুৰস্কৰ অন্যতম প্ৰধান নগৰ। ইয়াৰ পুৰণি নাম কন্সটাণ্টিনোপল। ইয়াৰোপৰি ই বাইজাণ্টিয়াম নামেও পৰিচিত আছিল। ই পূৰ্বে উচমানীয় সাম্ৰাজ্যৰ ৰাজধানী আছিল। ১৪৫৩ চনত ই তৎকালীন উচমানীয় সাম্ৰাজ্যৰ ৰাজধানী হিচাপে ঘোষিত কৰা হয়। ইষ্টানবুল তুৰ্কীৰ সংস্কৃতি আৰু অৰ্থনীতিৰ কেন্দ্ৰস্থল। ১৯২৩ চন পৰ্যন্ত ই তুৰ্কীৰ ৰাজধানী আছিল। ইষ্টানবুল তুৰ্কীৰ বৃহত্তম নগৰ যাৰ জনসংখ্যা ১২.৮ মিলিয়ন। ইয়াৰ আয়তন ৫.৩৪৩ বৰ্গ কিলোমিটাৰ (২,০৬৩বৰ্গ মাইল)। ইষ্টানবুল এক আন্তৰ্মহাদেশীয় নগৰ। নগৰ খনৰ এক তৃতীয়াংশ জনসংখ্যা এছিয়াত বসৱাস কৰিলেও ই ইউৰোপৰ বাণিজ্যিক আৰু ঐতিহাসিক কেন্দ্ৰ।
]]

জনসংখ্যা

ইষ্টানবুলৰ জনসংখ্যা ১৯৮০ৰ পৰা ২০০৫লৈ এই ২৫ বছৰৰ ভিতৰত তিনি গুণে বৃদ্ধি হৈছে। অনুমাণিক ৭০%তকৈ বেছি ইষ্টানবুলৰ নাগৰিক ইউৰোপত আৰু বাকী ৩০ শতাংশ এছিয়াত বাসৱাস কৰে।

চন
জনসংখ্যা
৩৩০ ৪০,০০০
৪৪০ ৫,০০,০০০
৫৩০ ৫,৫০,০০০
৫৪৫ ৩,৫০,০০০
৭১৫ ৩,০০,০০০
৯৫০ ৪,০০,০০০
১২০০ ১৫০,০০০
১৪৫৩ ৩৬,০০০
১৪৭৭ ৭৫,০০০
১৫৬৬ ৬০০,০০০
১৮১৭ ৫০০,০০০
১৮৬০ ৭১৫,০০০
১৮৮৫ ৮৭৩,৫৭০
১৮৯০ ৮৪০,০০০
১৮৯৭ ১,০৫৯,০০০
১৯০১ ৯৪২,৯০০
১৯১৪ ৯০৯,৯৭৮
অক্টোবৰ ১৯২৭৬৮০,৮৫৭
অক্টোবৰ ১৯৩৫ ৭৪১,১৪৮
অক্টোবৰ ১৯৪০ ৭৯৩,৯৪৯
অক্টোবৰ ১৯৪৫ ৮৬০,৫৫৮
অক্টোবৰ ১৯৫০ ৯৮৩,০৪১
অক্টোবৰ ১৯৫৫ ১,২৬৮,৭৭১
অক্টোবৰ ১৯৬০ ১,৪৩৬,৫৩৫
অক্টোবৰ ১৯৬৫ ১,৭৪২,৯৭৮
অক্টোবৰ ১৯৭০ ২,১৩২,৪০৭
অক্টোবৰ ১৯৭৫ ২,৫৪৭,৩৬৪
অক্টোবৰ ১৯৮০ ২,৭৭২,৭০৮
অক্টোবৰ ১৯৮৫ ৫,৪৭৫,৯৮২
অক্টোবৰ ১৯৯০ ৬,৬২০,২৪০
নবেম্বৰ ১৯৯৭ ৮,২৬০,৪৩৭
অক্টোবৰ ২০০০ ৮,৮০৩,৪৬০
জানুৱাৰী ২০০৫ ৯,৭৯৭,৫৩৬
জানুৱাৰী ২০০৬ ১০,০৩৪,৮৩০

শিক্ষা

তুৰ্কীৰ উচ্চ শিক্ষাৰ কিছু প্ৰতিষ্ঠান ইষ্টানবুলত অৱস্থিত। সাধাৰণতে চৰকাৰী বিশ্ববিদ্যালয়বোৰ প্ৰসিদ্ধ যদিও কিছু বছৰৰ পৰা ব্যক্তিগত বিশ্ববিদ্যালয়ৰ সংখ্যা বাঢ়িছে। বিখ্যাত চৰকাৰী বিশ্ববিদ্যালয়ৰ ভিতৰত ইষ্টানবুল প্ৰযুক্তিবিদ্যা জামিয়া, বাচতুৰছ জামিয়া, ৰুটিহ চৰায় জামিয়া , ইষ্টানবুল জামিয়া, মাৰ্মৰহ জামিয়া , ইলদীজ প্ৰযুক্তিবিদ্যা জামিয়া আৰু নিৰ্মাতা স্নান কলা জামিয়া অন্যতম।

চিত্ৰমালা

]] was built in the 6th century by the Byzantine emperor Justinian the Great.|alt=A reddish building topped by a large dome and surrounded by smaller domes and four towers
]], founded by Osman Hamdi Bey in 1891, form Turkey's oldest modern museum.|alt=The façade of a masonry building, with four Greek adorning its entrance, under a clear blue sky
]] is one of the largest covered markets in the world.|alt=Goods overflow out of storefronts, leaving a narrow passageway where shoppers move about.
]] decorations in Nişantaşı shopping district|alt=A large tree decorated under the night sky in red and green and surrounded by spotlights, city lights, and mid-rise buildings
]] is one of Turkey's most circulated newspapers.|alt=Entrance to an office building with an overhead sign saying 'Hürriyet'
]], the city's oldest Turkish institution, established in 1453.|alt=A triumphal arch adjacent to a Turkish flag and in front of an open plaza

তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:ভূগোল
শিনকানছেন

শিনকানছেন যাক বুলেট ট্ৰেইন হিচাপে জনা যায়, হৈছে এক জাপানৰ এক দ্ৰুত ৰেল সেৱা ব্যৱস্থা। প্ৰথমতে জাপানৰ ৰাজধানী টকিঅ' চহৰক আনবোৰ ঠাইৰ লগত বুলেট ট্ৰেইনৰ সহায়ত যোগ কৰা হৈছিল যাতে অৰ্থনৈতিক ক্ষেত্ৰত সুবিধা হয়। শিনকানছেন হৈছে এটা জাপানী শব্দ যাৰ অৰ্থ হৈছে 'নতুন ট্ৰাংক লাইন'। ২০১৪ চনত জাপানৰ বুলেট ট্ৰেইনে ৫০ বছৰ অতিক্ৰম কৰে। এই ৫০ বছৰ সময়ছোৱাত কোনো যাত্ৰীয়ে দুৰ্ঘটনাজনিত কাৰণত আঘাতপ্ৰাপ্ত হোৱা নাছিলে।

তথ্য সংগ্ৰহ

শ্ৰেণী:ৰেল পৰিবহণ
শ্ৰেণী:জাপান
জেমছ পিচ

কেনেথ জেমছ পিচ (ইংৰাজী ভাষা: Kenneth James Peace) ১৯৬৩ চনৰ ২৮ ছেপ্টেম্বৰত পেইছলীত জন্মগ্ৰহণ কৰিছিল। তেওঁ এজন স্কটিছ সুৰকাৰ, সংগীতানুষ্ঠানৰ পিয়ানোবাদক আৰু দৃশ্যশিল্পী।

জীৱনী

জেমছ পিচৰ জন্ম ১৯৬৩ চনৰ ২৮ ছেপ্টেম্বৰত স্কটলেণ্ডৰ পেইছলীত হৈছিল। তেওঁ তেওঁৰ শৈশৱৰ সৰহভাগ সময় স্কটলেণ্ডৰ পশ্চিমৰ সমুদ্ৰতীৰৰ ৰিজৰ্ট হেলেনচবাৰ্গত অতিবাহিত কৰিছিল। তেওঁৰ পৰিয়ালত বহুতো শিল্পী আছে (যেনে জন মেকঘি, John McGhie), আৰু তেওঁ বিংশ শতিকাৰ প্ৰথমাৰ্ধত নৃত্য সংগীতৰ জনপ্ৰিয় ৰচয়িতা ফেলিক্স বাৰ্ণছৰ (Felix Burns) সৈতেও জড়িত। তেওঁ আঠ বছৰ বয়সৰ পৰা পিয়ানো টিউচন লাভ কৰিছিল আৰু তেওঁৰ প্ৰথমবাৰৰ বাবে ৰাজহুৱা প্ৰদৰ্শন চৈধ্য বছৰ বয়সত হৈছিল, স্কট জোপলিনৰ (Scott Joplin) সংগীত পৰিৱেশন কৰিছিল। ষোল্ল বছৰ বয়সত তেওঁক ৰয়েল স্কটিছ একাডেমী অফ মিউজিক এণ্ড ড্ৰামাত (বৰ্তমান এই নামেৰে জনাজাত: ৰয়েল কনজাৰ্ভেট'য়াৰ অফ স্কটলেণ্ড, Royal Conservatoire of Scotland) সৰ্বকনিষ্ঠ পূৰ্ণ-সময়ৰ শিক্ষাৰ্থী হিচাপে ভৰ্তি কৰোৱা হয়। ১৯৮৩ চনত তেওঁ গ্লাছগো বিশ্ববিদ্যালয়ৰ পৰা পিয়ানো শিক্ষণত বিএ ডিগ্ৰী লাভ কৰে। পৰৱৰ্তী বছৰত তেওঁ আৰএছএএমডি অৰ্কেষ্ট্ৰাৰ সৈতে মেণ্ডেলছহ'নৰ পিয়ানো কনচাৰ্টো নং ১ বজোৱাৰ পিছত সংগীত প্ৰদৰ্শনত ডিপ্লোমা লাভ কৰে। আনুষ্ঠানিক অধ্যয়ন এৰি যোৱাৰ পিছত তেওঁ এজন পিয়ানোবাদক হিচাপে যথেষ্ট জনপ্ৰিয়তাত আছিল, আৰু তেওঁ ১৯৮৮-১৯৯১ চনত এডিনবাৰ্গত বাস কৰিছিল। ১৯৯৮ চনৰ পৰা তেওঁ টেংগোৰ অধ্যয়ন কৰে, তেওঁৰ নিজৰ টেংগো-অনুপ্ৰেৰিত পিয়ানো ৰচনাসমূহৰ চিডি Tango escocés (স্কটিছ টেংগো) প্ৰস্তুত কৰে, আৰু ২০০২ চনত তেওঁ ভিক্টোৰিয়া কলেজ অফ মিউজিকৰ সন্মানীয় সদস্য হয়।

পৰৱৰ্তী বছৰবোৰত তেওঁৰ প্ৰদৰ্শন ইউৰোপত কেন্দ্ৰীভূত হৈছিল। তেওঁ এইবোৰ ৰাজধানী চহৰসমূহত নিজৰ টেংগো প্ৰদৰ্শন কৰিছে: আমষ্টাৰডাম, এথেন্স, বাৰ্লিন, ব্ৰাছেলছ, হেলচিঙ্কি, লিছবন, লণ্ডন, মাদ্ৰিদ, অছলো, ৰেইকজাতিক আৰু ভিয়েনা।

২০০৮ চনত তেওঁ টেংগোৰ প্ৰতি তেওঁৰ সেৱাৰ স্বীকৃতিস্বৰূপে লণ্ডন কলেজ অৱ মিউজিকৰ সন্মানীয় সদস্য হয়।

এডিনবাৰ্গত অলপ সময় কটোৱাৰ পিছত তেওঁ ২০১০ চনৰ ফেব্ৰুৱাৰীত ৱিচবাডেনত থাকিবলৈ জাৰ্মানীলৈ উভতি আহে।

●     সোণৰ পদক, ꞌꞌLutèceꞌꞌৰ আন্তৰ্জাতিক একাডেমী। পেৰিছ, ২০০৫

●     আইডিলচ (অতিপাত সুখী)

●     মৰ্ণিং চেৰেনেড (ৰাতিপুৱাৰ প্ৰেমগীত)

●     চাইলেণ্ট টিয়েৰ (নীৰৱ চকুপানী)

●     ফ’ৰগ’টেন লিভ(পাহৰি যোৱা পাত)

●     সোনাটা ফ’ৰ ওবো আৰু পিয়ানো (ওবো আৰু পিয়ানোৰ বাবে সোনাটা)

●     বালাডে

●     চেৰেম’নিয়েল মাৰ্চ নং. ১ (আনুষ্ঠানিক শোভাযাত্ৰা নং ১)

●     চেৰেম’নিয়েল মাৰ্চ নং. ২ (আনুষ্ঠানিক শোভাযাত্ৰা নং ২)

●     অট’ম গ’ল্ড (শৰতৰ সোণ)

●     ইটাৰনেল চংগ (চিৰন্তন গীত)

বাহ্যিক সংযোগসমূহ

Lento Lacrimoso: www.youtube.com

Autumn Gold: www.youtube.com

Souvenir de Buenos Aires: www.youtube.com

প্ৰসংগসমূহ

শ্ৰেণী:সুৰকাৰ

শ্ৰেণী:জীৱিত ব্যক্তি
সাৰমালা

সাৰমালা,সৰু মালা বা বাটমালা হৈছে বিয়াৰ সময়ত পদূলিমুখত দুটা কলপুলি ৰুই তাত আঁৰি দিয়া এডাল বিশেষ মালা। উজনি অসমত কপাহী সূতাৰে আমপাতৰ মালা গাঁঠি পদূলি মুখত কলপুলি দুটাত জোৰণৰ দিনাই আঁৰি থয়। আমপাতত সিন্দূৰৰ ফোট দিয়া প্ৰয়োজন। নামনিৰ ফালে সৰমালাডালি প্ৰস্তুত কৰা হয়-উলুখেৰেৰে। তাত কপালৰ পাঁজী খুচি দিয়াৰ উপৰি আমপাত আৰু তিনি বা পাঁচটা সৰ চাকিও (ফুটা থকা চাকি) গাঁঠি দিয়া নিয়ম। তিনিটা বা পাঁচটা সৰ চাকিৰ সোঁ মাজৰটোত এজোৰ চাকি মুখা-মুখিকৈ ৰাখি ভিতৰত এটা গোটা বান্ধি দিয়া বঞ্ছনীয়। এই জোৰ চাকিক বহুতে জাপ চাকিও বোলে। উজনিৰ দৰে নামনিতো আমপাতত সেন্দূৰৰ ফোট দিয়া হয়।

নীতি-নিয়ম

জোৰণৰ দিনা দৰে-কইনা উভয়ৰে পদূলিমুখত সৰমালা বান্ধি দিয়ে। তাৰ তলেদি জোৰণৰ দল অহা-যোৱা কৰে-অধিবাসৰ পানী তোলা আয়তী যায়। কোনো কোনো ঠাইত বিয়া শেষ নোহোৱালৈকে সৰমালা বন্ধা থাকে। আন কোনো কোনো ঠাইত জোৰণ অথবা অধিবাস শেষ হোৱাৰ পিছত ইয়াক খুলি ঘৰত ভালকৈ থয়। বিয়াৰ দিনা পিণ্ড উটোৱা আৰু আয়তীয়ে পানী তোলা কালত সাময়িকভাৱে সেইডাল পদূলি মুখত বান্ধি দি আবেলিৰে পৰা বিয়া পৰ্ব শেষ নোহোৱালৈকে তাক স্থায়ীভাৱে বান্ধি থয়। দৰাই বিয়া কৰাবলৈ যাওঁতে সৰমালাৰ তলেদি গৈ কইনা ঘৰ পায়; বিয়াৰ শেষত দৰা-কইনা উভয়ে একেলগে সৰমালাৰ তলেদি আহি দৰা ঘৰত প্ৰৱেশ কৰা নিয়ম। কিবা কাৰণত কইনাক এৰি থৈ আহিব লাগিলে দৰাই মালাৰ বাহিৰত ৰৈ থাকি কইনালৈ অপেক্ষা কৰে। কইনা আহি পোৱাৰ পিছত দম্পতীক পদূলি মুখৰ পৰা ঘৰলৈ বৰণ কৰি লৈ যায়।

দৰা গৈ কইনা ঘৰ পোৱাৰ লগে লগে দৰা পক্ষৰ লোকে সৰমালাৰ জাপ চাকিৰ ভিতৰত থকা গোটা তামোলটো সংগ্ৰহ কৰাত গুৰুত্ব দিয়ে। জনবিশ্বাস মতে, দৰাপক্ষই কইনাঘৰৰ মালাৰ তামোলটো সংগ্ৰহ কৰিব পাৰিলে কইনাই দৰাৰ ওপৰত কথা ক'ব নোৱাৰে; কিন্তু যদি দৰা কইনা চোতাল সোমোৱাৰ লগে লগে কইনাপক্ষই সেই তামোলটো হাতলৈ আনিব পাৰে, তেনেহলে কইনাই দৰাক বশ কৰি ৰাখিবলৈ সমৰ্থ হয়। বিয়াৰ পিছত কইনা দৰাঘৰলৈ যাত্ৰা কৰাৰ লগে লগে পদূলিৰ সৰমালা ডালি খুলি ভঁৰাল অথবা গোহালি ঘৰত ভালদৰে সংৰক্ষণ কৰে।

তথ্য উৎস

গ্ৰন্থ-"অসমীয়া সংস্কৃতিৰ কণিকা"
সম্পাদক -ড° নাৰায়ণ দাস আৰু ড° পৰমানন্দ ৰাজবংশী
আন্দলিব ৱাজিদ

আন্দলিব ৱাজিদ (ইংৰাজী: Andaleeb Wajid) এগৰাকী বেংগালুৰু নিবাসী ভাৰতীয় লেখিকা। তেওঁ ২০০৯ চনত তেওঁৰ প্ৰথম উপন্যাস কাইট ষ্ট্ৰিংছ প্ৰকাশ কৰে আৰু এতিয়ালৈকে প্ৰায় ৪০খন গ্ৰন্থ লিখিছে। তেওঁৰ লেখাসমূহ বিশেষকৈ মুছলমান পৰিয়াল, সামাজিক সম্পৰ্ক, পৰিৱৰ্তন, প্ৰেম আৰু দৈনন্দিন জীৱনৰ অভিজ্ঞতাক কেন্দ্ৰ কৰি থাকে। আনদলিবে তেওঁৰ কাহিনীৰ জৰিয়তে সমাজত বিদ্যমান ধাৰণাসমূহক প্ৰশ্নবোধ কৰে আৰু পাঠকসকলক চিন্তনলৈ বাধ্য কৰে।

ব্যক্তিগত জীৱন

আন্দলিব ৱাজিদ ১০ বছৰ বয়সতে লিখা আৰম্ভ কৰিছিল। তেওঁ বাল্ডউইন গাৰ্লছ হাইস্কুলত বিদ্যালয় শিক্ষা গ্ৰহণ কৰিছিল আৰু পাছলৈ জ্যোতি নিবাস কলেজত অধ্যয়ন কৰিছিল। তেওঁ বিবাহিতা আৰু তেওঁৰ দুজন পুত্ৰ আছে। তেওঁৰ ব্যক্তিগত জীৱনৰ অভিজ্ঞতা আৰু পৰিয়ালৰ জীৱন তেওঁৰ লেখা-কৰ্মত স্পষ্টভাৱে প্ৰভাৱ পেলাইছে।

গ্ৰন্থসূচী

উপন্যাস

কাইট ষ্ট্ৰিংছ (২০০৯)
ব্লিংকাৰ্ছ অফ (২০১১)
মাই ব্ৰাদাৰ্ছ ৱেডিং (২০১৩)
মোৰ দ্যান জাষ্ট বিৰিয়ানি (২০১৪)
দ্য তামান্না ট্ৰিলজি (২০১৪)
হোৱেন সি ৱেণ্ট এৱে (২০১৬)
আছমাৰাজ ছামাৰ (২০১৬)
টুৱেণ্টি-নাইন গোয়িং অন থাৰ্টি (২০১৮)
হাউচ অৱ স্ক্ৰিমছ (২০১৮)

উপন্যাসসমূহৰ পৰিচয়

কাইট ষ্ট্ৰিংছ (২০০৯): এটা মুছলমান পৰিয়ালৰ কিশোৰৰ কাহিনী, যি কোনো স্পষ্ট কাৰণৰ বাবে বিদ্ৰোহী।
ব্লিংকাৰ্ছ অফ (২০১১): নূৰ নামৰ এজনী ছোৱালীৰ প্ৰেম কাহিনী। এই উপন্যাসৰ জৰিয়তে ৱাজিদে সৌন্দৰ্যৰ দৃষ্টিভংগীক একপ্ৰকাৰৰ প্ৰশ্ন কৰিছে।
মাই ব্ৰাদাৰ্ছ ৱেডিং (২০১৩): এজনী ছোৱালীৰ কাহিনী, যিয়ে তেওঁৰ ভায়েকৰ বাবে ছোৱালী বিচৰাৰ অভিজ্ঞতা ব্লগ কৰা আৰম্ভ কৰে।
মোৰ দ্যান জাষ্ট বিৰিয়ানি (২০১৪): একেটা পৰিয়ালৰ তিনিটা পুৰণি প্ৰজন্মৰ মহিলাৰ কাহিনী বৰ্ণনা কৰে। কিতাপখন লেখকৰ পিতৃৰ মৃত্যুৰ তিনিটা মাহ পূৰ্বৰ ভিডিঅ’ৰপৰা অনুপ্ৰাণিত হৈছিল। ভিডিঅ’ত মাতৃ খুব সুখী দেখা গৈছিল, কিন্তু তেওঁ কল্পনাও নকৰিছিল যে তিনিটা মাহৰ ভিতৰত তেওঁৰ জীৱন সম্পূৰ্ণৰূপে সলনি হ'ব।
তামান্না ত্ৰয়ী (২০১৪): তামান্না নামৰ এগৰাকী যুৱতী সম্পৰ্কীয় তিনিখন কিতাপৰ শৃংখলা। কাহিনী আগবঢ়োতে দেখুৱায় কেনেকৈ তামান্নাৰ জীৱনত ঘটিবলগীয়া ঘটনা আৰু তেওঁৰ মাতৃৰ কিশোৰ অৱস্থাৰ ঘটনাৱলী এই শৃংখলাত প্ৰকাশ পায়।
হোৱেন সি ৱেণ্ট এৱে (২০১৬): এগৰাকী মহিলাৰ কাহিনী, যিয়ে নিজৰ স্বামী আৰু সন্তানক এৰি অদৃশ্য হৈ যায়। এই গল্পত ১৬বছৰীয়া সময়ছোৱাৰ কাহিনী বৰ্ণনা কৰা হৈছে আৰু কিয় তেওঁ এৰি গৈছিল আৰু কেতিয়াও উভতি নাহিল সেয়া বুজাবলৈ চেষ্টা কৰিছে।
আছমাৰাজ ছামাৰ (২০১৬): এজনী ১৭বছৰীয়া ছোৱালীৰ কাহিনী, যিয়ে গ্ৰীষ্মকালত তেওঁৰ ককা-আইতাৰ সৈতে থাকিবলৈ যায়। তেওঁ সুখী নহয়, কিন্তু কাহিনী আগবঢ়োতে তেওঁৰ জীৱন স্থায়ীভাৱে সলনি হয়।
টুৱেণ্টি-নাইন গোয়িং অন থাৰ্টি (২০১৮): বেংগালুৰুৰ এজনী ছোৱালী প্ৰিয়াৰ কাহিনী, যাৰ বয়স ৩০ বছৰ।
হাউচ অৱ স্ক্ৰিমছ (২০১৮): এজন যুৱকৰ পৰিয়ালকেন্দ্ৰিক ভয়ংকৰ কাহিনী।

প্ৰভাৱ

আন্দলিব ৱাজিদৰ লেখাসমূহে ভাৰতীয় সাহিত্যত এক বিশেষ স্থান অধিকাৰ কৰিছে। তেওঁৰ উপন্যাসসমূহ বিশেষকৈ পৌৰাণিক কাহিনী, আধুনিক জীৱন আৰু নাৰী জীৱনৰ অভিজ্ঞতাক সমন্বয়ক প্ৰতিফলিত কৰে। তেওঁৰ কাহিনীসমূহে পাঠকৰ মনোযোগ আকৰ্ষণ কৰে আৰু জীৱনৰ বিভিন্ন দিশৰ বাস্তৱতা দেখুৱায়।

আন্দলিব ৱাজিদৰ কাহিনীসমূহ কেৱল কল্পনা নহয়, বৰ্ণনাৰ মাজেৰে পাঠকক বাস্তৱ জীৱনৰ অনুভূতিৰ সৈতে জড়িত কৰে। তেওঁ প্ৰেম, সম্পৰ্ক, পৰিয়াল আৰু সামাজিক পৰিসৰেৰে সম্পৰ্কিত বিষয়বোৰ সহজ ভাষাত উপস্থাপন কৰে, আৰু তেওঁৰ শৈলী পাঠকৰ মনৰ সৈতে গভীৰভাৱে সংযোগ স্থাপন কৰে। সেয়ে তেওঁৰ উপন্যাসসমূহে পঢ়ুৱৈক অনুপ্ৰাণিত কৰে। তেওঁৰ লেখাসমূহে নৱীন পাঠকৰ বাবে ভাৰতীয় সাহিত্যৰ এক অনন্য অভিজ্ঞতা প্ৰদান কৰে।

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:ঔপন্যাসিক
শ্ৰেণী:লেখিকা
শ্ৰেণী:জ্যোতি নিবাস কলেজ
বাটাৰ চিকেন

বাটাৰ চিকেন হৈছে দিল্লীৰ উৎপত্তিস্থল ভাৰতীয় খাদ্য।

ইতিহাস

ভাৰত বিভাজনৰ পিছত ১৯৫০ চনত পুৰণি দিল্লীৰ দৰয়াগঞ্জ অঞ্চলৰ মতি মহল ৰেষ্টুৰেণ্টত কুন্দন লাল জাগী আৰু কুন্দন লাল গুজৰালে যি দুয়োজনেই ব্ৰিটিছ ভাৰতৰ উত্তৰ-পশ্চিম সীমান্ত প্ৰদেশৰ পেছাৱাৰৰ পৰা পাঞ্জাবী শৰণাৰ্থী আছিল।

১৯৭৫ চনত ইংৰাজী বাক্যাংশ "বাটাৰ চিকেন" তৰকাৰী প্ৰথমবাৰৰ বাবে ছপা ৰূপত প্ৰকাশ পায়, মানহাটানৰ গেলৰ্ড ইণ্ডিয়ান ৰেষ্টুৰেণ্টৰ ঘৰটোৰ বিশেষত্ব হিচাপে। টৰণ্টো আৰু কেৰিবিয়ানত ইয়াক পিজ্জা, পৌটিন,ৰেপ, ৰুটি বা ৰোলত ভৰোৱা হিচাপে পোৱা যায়,
ভাৰত, বাংলাদেশ, পাকিস্তান আৰু আন বহু দেশত এই তৰকাৰী সাধাৰণতে দেখা যায় য'ত দক্ষিণ এছিয়াৰ প্ৰব্ৰজনকাৰী লোক উপস্থিত থাকে।
ভাৰতৰ বাহিৰত ইয়াৰ জনপ্ৰিয়তাৰ বাবে ইয়াক কেতিয়াবা ভুলকৈ পশ্চিমীয়া মূলৰ বুলি ধৰা হয় (যেনে চিকেন টিক্কা মছলা, যাৰ সৈতে ইয়াক কেতিয়াবা বিভ্ৰান্ত কৰা হয়)।

প্ৰস্তুতি

নেমুৰ ৰস, দৈ, কাশ্মীৰী ৰঙা জলকীয়া, নিমখ, গৰম মছলা, আদাৰ পেষ্ট, আৰু হালধিৰ পেষ্টৰ মিশ্ৰণত কেইবা ঘণ্টা ধৰি কুকুৰা মেৰিনেট কৰা হয়।

মেৰিনেট কৰা কুকুৰাটো তণ্ডুৰ (পৰম্পৰাগত মাটিৰ অভেন)ত সিজোৱা হয়, কিন্তু গ্ৰীল, অভেনত ৰোষ্ট বা কেৰাহীত ভাজিও কৰিব পাৰি। ইয়াক মৃদু তৰকাৰী চচত পৰিবেশন কৰা হয় য’ত মাখন থাকে। টমেটো, হালধি আৰু আদা ভিত্তিক চাটনি যিটো মসৃণ হৈ বেছিভাগ পানী বাষ্পীভৱন হোৱালৈকে জুইত ৰাখিব লাগে। তাৰ পিছত চালনীৰে চেকি মসৃণ কৰি লোৱা হয়। মছলাৰ ভিতৰত ইলাচি, জিৰা, লৱণ, ডালচেনি, ধনীয়া, ক’লা জলকীয়া, গৰম মছলা, আৰু মেথি (পাঞ্জাবী/হিন্দী: কাছুৰী মেথি) আদি হ’ব পাৰে। কাজু পেষ্ট ঘনকৰণ হিচাপে ব্যৱহাৰ কৰিব পাৰি আৰু শেষত ধনীয়াৰে সজাই লোৱা হয়।

তথ্য সংগ্ৰহ

শ্ৰেণী:খাদ্য
লুনা লুইটেল

লুনা লুইটেল (নেপালী: लुना लुइटेल; জন্ম ১৯৯৯) এগৰাকী নেপালী সৌন্দৰ্য প্ৰতিযোগিতাৰ খিতাপধাৰী, যিয়ে মিছ নেপাল ২০২৫ (মিছ নেপাল ৱৰ্ল্ড) ৰ মুকুট লাভ কৰিছিল। তেওঁ আগন্তুক মিছ ৱৰ্ল্ড ২০২৬ প্ৰতিযোগিতাত নেপালক প্ৰতিনিধিত্ব কৰিব। নেপালত জন্মগ্ৰহণ কৰা লুনা পৰৱৰ্তী সময়ত অষ্ট্ৰেলিয়ালৈ যায় আৰু তাতেই উচ্চ শিক্ষা গ্ৰহণ কৰে। তেওঁ এগৰাকী প্ৰমাণিত স্কুবা ডাইভাৰ।

প্ৰাৰম্ভিক জীৱন আৰু শিক্ষা

লুইটেলে কাঠমাণ্ডুৰ অনামনগৰৰ অক্সিডেণ্টেল পাব্লিক স্কুলত স্কুলীয়া শিক্ষা আৰম্ভ কৰিছিল। চতুৰ্থ শ্ৰেণীত তেওঁ কাঠমাণ্ডুৰ নিউ বাণেশ্বৰৰ পাঠশালা নেপাল ফাউণ্ডেশ্যনলৈ স্থানান্তৰিত হয়। স্কুল লিভিং চাৰ্টিফিকেট পৰীক্ষা সম্পূৰ্ণ কৰাৰ পিছত তেওঁ উচ্চতৰ মাধ্যমিক শিক্ষাৰ বাবে গ্ল'বেল কলেজত যোগদান কৰে। ১৭ বছৰ বয়সত তেওঁ নাৰ্ছিং পঢ়িবলৈ অষ্ট্ৰেলিয়ালৈ যায় আৰু ২০২১ চনত ৱেষ্টাৰ্ণ ছিডনী বিশ্ববিদ্যালয়ৰ পৰা স্নাতক ডিগ্ৰী লাভ কৰে। ২০২৬ চনৰ তথ্য অনুসৰি, তেওঁ ছিডনী বিশ্ববিদ্যালয়ত জনস্বাস্থ্য বিষয়ত স্নাতকোত্তৰ ডিগ্ৰী লাভৰ বাবে অধ্যয়ন কৰি আছে।

সৌন্দৰ্য প্ৰতিযোগিতা

মিছ টিন নেপাল ২০১৫

২০১৫ চনত তেওঁ মিছ টিন নেপাল প্ৰতিযোগিতাত প্ৰথম ৰানাৰ্ছ-আপ হৈছিল।

মিছ নেপাল ২০২৫

২০২৫ চনৰ ৩০ আগষ্টত ললিতপুৰৰ গোদাৱৰী ছানৰাইজ কনভেনচন চেণ্টাৰত 'দ্য হিডেন ট্ৰেজাৰ'ৰ উদ্যোগত অনুষ্ঠিত মিছ নেপাল ২০২৫-ৰ গ্ৰেণ্ড ফিনালেত লুইটেলে মিছ নেপাল ৱৰ্ল্ড ২০২৫-ৰ খিতাপ অৰ্জন কৰে। তেওঁ মিছ নেপাল ৱৰ্ল্ড ২০২৪-ৰ খিতাপধাৰী অস্মা কুমাৰী কে চি-ৰ পৰা এই মুকুট লাভ কৰে। প্ৰতিযোগিতাখনৰ সময়ত তেওঁ 'মিছ ডি এইচ আই' (Miss DHI) উপ-খিতাপো জয় কৰিছিল।

মিছ ৱৰ্ল্ড ২০২৬

মিছ নেপাল ৱৰ্ল্ড ২০২৫ হিচাপে লুইটেলে ৭৩তম মিছ ৱৰ্ল্ড ২০২৬ প্ৰতিযোগিতাত নেপালক প্ৰতিনিধিত্ব কৰিব।

ব্যক্তিগত জীৱন

সংবাদ মাধ্যমৰ বাতৰি অনুসৰি লুইটেল এগৰাকী প্ৰমাণিত স্কুবা ডাইভাৰ।

তথ্যসূত্ৰ

শ্ৰেণী:নেপালৰ ব্যক্তি
শ্ৰেণী:সৌন্দৰ্য প্ৰতিযোগী
গিৰিজা ব্যাস

গিৰিজা ব্যাস (; জন্ম: ৮ জুলাই ১৯৪৬) এগৰাকী ভাৰতীয় ৰাজনীতিবিদ, কবি আৰু লেখক। চিত্তৰগড় সমষ্টিৰ পৰা তেওঁ ভাৰতীয় সংসদৰ নিম্ন সদনৰ ১৫ নং লোকসভাৰ সদস্য তথা ভাৰতীয় মহিলা আয়োগৰ প্ৰাক্তন সভানেত্ৰী হিচাপে নিৰ্বাচিত হৈছিল।

ব্যক্তিগত জীৱন

১৯৪৬ চনৰ ৮ জুলাইত কৃষ্ণ শৰ্মা আৰু যমুনা দেৱী ব্যাসৰ ঘৰত গিৰিজা ব্যাসে জন্মগ্ৰহণ কৰিছিল।

দৰ্শনত ডক্টৰেট ডিগ্ৰী লাভ কৰাৰ পিছত তেওঁ উদয়পুৰৰ মোহনলাল সুখাদিয়া বিশ্ববিদ্যালয় আৰু ডেলাৱেৰ বিশ্ববিদ্যালয়ত অধ্যাপনা কৰে।

তেখেতে আঠখন গ্ৰন্থ ৰচনা কৰিছে৷ ইয়াৰে তিনিখনত তেওঁৰ কবিতা সন্নিবিষ্ট কৰা হৈছে। এহছাছ কে পাৰৰ উৰ্দু কবিতা, ছিপ, সমুন্দৰ ঔৰ মতিৰ হিন্দী আৰু উৰ্দু দুয়োটা কবিতা আছে আনহাতে নষ্টালজিয়া ইংৰাজী পদ্যৰে সমৃদ্ধ।

ৰাজনৈতিক কেৰিয়াৰ

১৯৮৫ চনত ভাৰতীয় জাতীয় কংগ্ৰেছ দলৰ প্ৰাৰ্থী হিচাপে ৰাজস্থানৰ উদয়পুৰৰ পৰা তেওঁ বিধানসভাৰ সদস্য হিচাপে নিৰ্বাচিত হয় আৰু ১৯৯০ চনলৈকে ৰাজস্থান চৰকাৰত মন্ত্ৰী হিচাপে কাৰ্যনিৰ্বাহ কৰে।

১৯৯১ চনত লোকসভাত ৰাজস্থানৰ উদয়পুৰক প্ৰতিনিধিত্ব কৰি ভাৰতীয় সংসদলৈ নিৰ্বাচিত হয় আৰু নৰসিংহ ৰাও মন্ত্ৰালয়ত ভাৰতীয় ফেডাৰেল চৰকাৰৰ উপ-মন্ত্ৰী (তথ্য আৰু সম্প্ৰচাৰ) হিচাপে নিযুক্তি লাভ কৰে।

তেওঁৰ বিভিন্ন পদাধিকাৰসমূহ হৈছে-
১৯৯৩ চনৰ পৰাঃ সৰ্বভাৰতীয় মহিলা কংগ্ৰেছৰ সভাপতি;
১৯৯৩-৯৬: পেট্ৰলিয়াম আৰু প্ৰাকৃতিক গেছ মন্ত্ৰালয়ৰ পৰামৰ্শদাতা সমিতিৰ সদস্য; সদস্য, সদন আৰু বৈদেশিক পৰিক্ৰমা স্থায়ী সমিতি;
১৯৯৬: ১১ নং লোকসভালৈ পুনৰ নিৰ্বাচিত (দ্বিতীয় কাৰ্যকাল);
১৯৯৬ চনৰ পৰা: সদস্য, ৰাজ ভাষা সমিতি; মহিলা সবলীকৰণ সমিতিৰ সদস্য; পেট্ৰলিয়ামৰ স্থায়ী সমিতিৰ সদস্য; সদস্য, পৰামৰ্শদাতা সমিতি, গৃহ পৰিক্ৰমা মন্ত্ৰালয়;
১৯৯৯: পুনৰ ত্ৰয়োদশ লোকসভালৈ নিৰ্বাচিত (তৃতীয় কাৰ্যকাল);
১৯৯৯-২০০০: পেট্ৰলিয়াম আৰু ৰাসায়নিক সমিতিৰ সদস্য;
২০০১ চনৰ পৰা ২০০৪ চনলৈ ৰাজস্থান প্ৰদেশ কংগ্ৰেছ কমিটিৰ সভানেত্ৰীও আছিল। বৰ্তমান তেওঁ সৰ্বভাৰতীয় কংগ্ৰেছ কমিটীৰ মিডিয়া বিভাগৰ অধ্যক্ষ আৰু ভাৰত-ইউৰোপীয় ইউনিয়নৰ নাগৰিক সমাজৰ সদস্য।

২০০৫ চনৰ ফেব্ৰুৱাৰী মাহত কংগ্ৰেছ পাৰ্টিয়ে ইউ.পি.এ. মনমোহন সিং চৰকাৰে তেওঁক সাংবিধানিক আৰু বিধিগত সংস্থা পঞ্চম ৰাষ্ট্ৰীয় মহিলা আয়োগৰ অধ্যক্ষ পদত মনোনীত কৰে, যিটো পদত তেওঁ ০১/০৮/২০১১ লৈকে আছিল।

তেওঁ বিধায়ক হিচাপেও নিৰ্বাচিত হৈছিল। ২০১৩ চনত তেওঁ গৃহ নিৰ্মাণ আৰু নগৰীয়া দৰিদ্ৰতা নিৰ্মূলকৰণ মন্ত্ৰী হিচাপে কাৰ্যনিৰ্বাহ কৰিছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ভাৰতীয় মহিলা কবি
বেংগেট ৰবাৰ্ট হল্মষ্টৰ্ম

বেংগেট ৰবাৰ্ট হল্মষ্টৰ্ম (; জন্ম: ১৮ এপ্ৰিল ১৯৪৯) এজন ফিনলেণ্ড দেশীয় অৰ্থনীতিবিদ। তেওঁ বৰ্তমান মাচেচুছেটতছ প্ৰযুক্তিবিদ্যা প্ৰতিষ্ঠানৰ পল এ. চেমুৱেলচন আসনৰ অধ্যাপক। তেওঁ অৰ্থনীতিবিদ অলিভাৰ হাৰ্টৰ সৈতে যুটীয়া ভাবে ছুইডেনৰ কেন্দ্ৰীয় বেংকে আগবঢ়োৱা ২০১৬ বৰ্ষৰ অৰ্থনীতি বিজ্ঞানৰ নোবেল স্মৃতি বঁটা লাভ কৰে।

জীৱন আৰু কৰ্মজীৱন

হল্মষ্ট্ৰম ফিনলেণ্ডৰ হেলচিংকিত চুইডিছ ভাষী সংখ্যালঘু সম্প্ৰদায়ত জন্ম হৈছিল। তেওঁ হেলচিংকি বিশ্ববিদ্যালয়ৰ পৰা গণিত বিভাগত স্নাতক ডিগ্ৰী লাভ কৰে।
তাৰ পিছত ষ্টেণ্ডফৰ্ড বিশ্ববিদ্যালয়ৰ পৰা ১৯৭৫ চনত তেওঁ অপেৰেচনাল গৱেষণাত স্নাতক আৰু পিছলৈ গ্ৰেজুৱেট স্কুল অফ বিছনেছৰ পৰা পিএইছডি ডিগ্ৰী লাভ কৰে। তাৰ পিছত তেওঁ ১৯৯৪ চনৰ পৰা এমআইটিৰ অধ্যাপক হিচাপে কাৰ্যনিৰ্বাহ কৰি আছে। তেওঁ কিছুদিন নৰ্থৱেষ্টাৰ্ণ বিশ্ববিদ্যালয়ৰ অন্তৰ্গত কেলগজ গ্ৰেজুৱেট স্কুল অফ মেনেজমেণ্টত সহকাৰী অধ্যাপক (১৯৭৯-১৯৮২) আৰু য়ালে বিশ্ববিদ্যালয়ৰ ব্যৱস্থাপনা বিভাগৰ এডৱিন জে. বেইনেকে আসনৰ অধ্যাপক হিচাপে (১৯৮৩-১৯৯৪) হিচাপেও কাৰ্যনিৰ্বাহ কৰিছিল। তেওঁ ২০১০ চনৰ হেলচিংকি বিশ্ববিদ্যালয় প্ৰাপ্তন ছাত্ৰ সন্থাৰ বৰ্ষশ্ৰেষ্ঠ প্ৰাপ্তন ছাত্ৰ হিচাপে সন্মানিত হয়।
হল্মষ্ট্ৰম সাধাৰণতে তেওঁৰ এজেণ্ট সূত্ৰৰ নীতিৰ বাবে জনাজাত। তেওঁ চুক্তিৰ নীতিসমূহ ঘাইকৈ ফাৰ্ম, সমবায় আদিত ব্যৱহাৰ কৰি অৰ্থনৈতিক সংকটৰ সময়ত ভাল ফল পোৱা গৈছে।

বঁটা আৰু সন্মান

হল্মষ্ট্ৰম আমেৰিকান বিজ্ঞান আৰু কলা একাডেমীৰ ফেল', ইক'মেট্ৰিক ছোচাইটি আৰু আমেৰিকান বিত্ত সংস্থা, ৰয়েল চুইডিছ একাডেমী অফ চাইন্স
আৰু ফিনিছ একাডেমী অফ চাইন্স এণ্ড লেটাৰ্ছৰ বৈদেশিক ফেল'। ২০১১ চনত তেওঁ ইক'মেট্ৰিক ছোচাইটিৰ সভাপতি আছিল। তেওঁ ষ্টকহম স্কুল অফ ইকনোমিক্স, ছুইডেন, ৱাচা বিশ্ববিদ্যালয় আৰু হানকেন স্কুল অফ ইকনোমিক্স, ফিণ্ডলেণ্ডৰ পৰা সন্মানীয় ডক্টৰেট ডিগ্ৰী লাভ কৰিছে। ২০১২ চনত তেওঁ মনেতাৰী অৰ্থনীতিত বানকুৱে ডে ফ্ৰান্স-টিএছই ছিনিয়ৰ পুৰস্কাৰ, ২০২৩ চনত বিত্তীয় অৰ্থনীতিত ষ্টিফেন এ. ৰজ পুৰস্কাৰ আৰু কুৱাণ্টিটিভ এপ্লিকেচনত কৰা উদ্ভাৱনৰ বাবে চিকাগ' মাৰ্চেণ্টাইল এক্সচেঞ্জ-এমএছআৰআই পুৰস্কাৰ লাভ কৰে।

তেওঁ নকীয়া কোম্পানীৰ বৰ্ড অফ ডাইৰেক্টৰ হিচাপে ১৯৯৯ চনৰ পৰা ২০১২ চনলৈ কাৰ্যনিৰ্বাহ কৰিছিল। তেওঁ আলটো বিশ্ববিদ্যালয়ৰ প্ৰশাসনিক বৰ্ডৰ সদস্য।

২০১৬ চনত তেওঁ "চুক্তি সূত্ৰৰ ক্ষেত্ৰত আগবঢ়োৱা অৱদানৰ বাবে" অৰ্থনীতিবিদ অলিভাৰ হাৰ্টৰ সৈতে যুটীয়া ভাবে অৰ্থনীতি বিজ্ঞানৰ নোবেল বঁটা লাভ কৰে।

তথ্য উৎস

বহিঃসংযোগ

শ্ৰেণী:ফিনলেণ্ডৰ ব্যক্তি
শ্ৰেণী:অৰ্থনীতিবিদ
শ্ৰেণী:অৰ্থনীতিৰ ন'বেল বঁটা বিজয়ী
হাছিবুল ইছলাম মিজান

হাছিবুল ইছলাম মিজান (১৯৫৭ – ১৮ এপ্ৰিল ২০১৯) বাংলাদেশৰ এজন চলচ্চিত্ৰ পৰিচালক আছিল। তেঁও অনেক বাংলাদেশী চলচ্চিত্ৰৰ পৰিচালনা কৰিছিল।

জীৱনী

হাছিবুল ইছলাম মিজানৰ ১৯৫৭ চনত জন্ম হৈছিল। তেখেতেৰ সৰ্বশেষ চলচ্চিত্ৰ আছিল তুমি আছো হৃদয়ে। ২০১৯ চনৰ ১৮ এপ্ৰিলত ৬২ বয়সত তেখেতৰ মৃত্যু হয়।

নিৰ্বাচিত চলচ্চিত্ৰ তালিকা

প্ৰেমেৰ কসম
জন্ম
কপাল
তুমি আছো হৃদয়ে

তথ্যসংগ্ৰহ

শ্ৰেণী:বাংলাদেশৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:মৃত ব্যক্তি